
Vă trimitem, alăturat, propunerea legislativă privind anularea unor majorări de întârziere calculate la debitele la bugetul de stat şi bugetul asigurărilor sociale pentru unii agenţi economici care nu au înregistrat pierderi care au fost asanate prin Hotărârea Guvernului nr. 1157/1990 şi Hotărârea Guvernului nr. 256/1991, cu care comisia noastră a fost sesizată în fond cu adresa Biroului Permanent nr. 5               din 29.03.199. 

	Dan Constatinescu, 

PRESEDINTE 

Comisia pentru buget, 

finanţe şi bănci
RAPORT

asupra propunerii legislative privind anularea unor majorări de întârziere calculate la debitele la bugetul de stat şi bugetul asigurărilor sociale pentru unii agenţi economici care nu au înregistrat pierderi care au fost asanate prin Hotărârea Guvernului nr. 1157/1990 şi Hotărârea Guvernului nr. 256/1991

În urma examinării propunerii legislative privind anularea unor majorări de întârziere calculate la debitele la bugetul de stat şi bugetul asigurărilor sociale pentru unii agenţi economici care nu au înregistrat pierderi care au fost asanate prin Hotărârea Guvernului nr. 1157/1990 şi Hotărârea Guvernului nr. 256/1991, în şedinţa din 8.04.1999, comisia a hotărât că aceasta nu poate fi acceptat şi propune Plenului respingerea pentru următoarele motive:

1. Sumele vărsate de către agenţii economici conform H.G. nr. 1157/1990 şi H.G. nr. 256/1991 au fost vărsate la fondurile extrabugetare, constituite la Banca Naţională a României conform normelor Ministerului Finanţelor. Aceste fonduri au fost consumate, iar posibilitatea ca penalităţile şi majorările de întârziere datorate de agenţii economici către bugetul de stat şi bigetul asigurărilor sociale să fie anulate, poate da naştere la “goluri” în execuţia bugetară a acestui an privind plata pensiilor, alocaţiilor pentru copii, precum şi a alocatiilor către agenţii economici strategici.

2. Precizăm că majorările de întârziere la care se referă această iniţiativă legislativă parlamentară, au făcut obiectul Ordonanţei Guvernului nr.  13/1996 privind acordarea unor înlesniri referitoare la majorările de întârziere, modficata prin Ordonanţa de Urgenţă a Guvernului nr. 2/1997.

 Potrivit acestui act normativ, majorarile de întârziere datorate, conform legii, până la data de 31.12.1995, pentru neplata la termenele legale a sumelor datorate bugetului de stat, bugetului trezoreriei statului, bugetelor locale, bugetului asigurărilor sociale de stat şi bugetelor fondurilor speciale şi neplătite până la intrarea în vigoare a Ordonanţei Guvernului nr. 13/1996:

· se scuteau integral de la plată dacă debitele restante la 31.12.1995, care le-au generat, erau achitate până la 31.12.1996;

· se reduceau cu 50%, în cazul în care debitele restante la 31.12.1995 erau achitate până la 31.03.1997.

Potrivit acestei ordonanţe, înlesnirile prevăzute mai sus erau valabile şi pentru majorările de întârziere aferente debitelor restante la 31.12.1995, calculate începând cu data de 1.01.1996.

Hotărârile de Guvern invocate de iniţiatorul acestei propuneri legislative în art. 1, vizează stabilirea cotei majorărilor de întârziere datorate pentru neplata în termen a obligatiilor bugetare.

Menţionăm că prevederile Ordonanţei Guvernului nr.  13/1996 au fost aplicate în mod nediscriminatoriu pentru toţi debitorii, persoane juridice.

3. Ordonanţa Guvernului nr.  11/1996 privind executarea creditelor bugetare, aprobată prin Legea nr. 108/1996, modificată şi completată prin Ordonanţa Guvernului nr.  53/1997 constituie prin prevederile cuprinse în art. 82-85 cadrul legal pentru acordarea înlesnirilor la plata oricăror creanţe bugetare, deci şi pentru scutiri de majorări de întârziere. De aceste prevederi pot beneficia toţi contribuabilii, inclusiv cei cuprinşi în această iniţiativă legislativă parlamentară.

	Dan Constatinescu, 

PREŞEDINTE 
	Petre Partal, 

SECRETAR

